Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere! Olen Glory Backman Turu linnast.
Olen saanud teha TV7 kanalil "Gloryline" saateid.
Jumala armust olen võinud koos oma mehe, Matsiga
olla selle kanali esimesed soomlastest saatetegijad.
Siinkohal tahan tänada kõiki "Gloryline" saate toetajaid.
Soovin tänases saates
peatuda koos sinuga sellisel teemal
nagu "Me oleme kohustatud armastama üksteist Kristuses".
Teame, et taevane Isa armastab inimkonda rohkem,
kui keegi muu.
Ta ohverdas meie pärast oma Poja.
Ta on andnud meile oma Vaimu.
Ta on pannud inglid meid hoidma ja kaitsma.
Jumal on hea Jumal.
Meil pole kunagi võimalik mõõta ega kaaluda Tema headust.
Meie - kogudus ehk Kristuse ihu, peame saama kuulda,
et me oleme armastatud ja aktsepteeritud.
Kuidas Jumal tahab meid igapäevaselt kuulda
ja juhatada meid õiges suunas.
Ta tahab anda meile oma juhised,
mille järgi siin maa peal elada.
Kuidas mõelda erinevatest asjadest
ja mille üle mõtiskleda.
Me peame mõtisklema Tema Sõna üle
ja mõtlema Tema Sõnale.
Mõtlema asjadele alati selle nurga alt,
millisena Jumal tahab seda näidata.
Näiteks võib miski tunduda inimlikult väga meeldiv ja tore,
aga vaadates seda Jumala vaatenurgast
pole see üldse nii.
Kahjuks on kogudustes jäänud noori järjest vähemaks.
Nad on langenud tagasi maailma ja jäänud kogudusest eemale.
Kaks peamist põhjust nende ärajäämisel on:
1. Nad ei kogenud koguduses armastust.
Ei kogenud heakskiitu ega armastatud olemist.
Teame, et kogudustes,
kus Jumala armastus on saanud kasvada
ja sellele on antud ruumi,
nii et lihalik inimene on jäetud kõrvale
ja vaimne inimene, kellesse Jumal on investeerinud oma armastust,
saab ruumi.
Sellised kogudused kasvavad ja neis on hea olla.
Teine põhjus, miks paljud on eemale jäänud,
on see, et neile ei ole sobinud lihtsalt istuda ja kuulata õpetust
ja vaid selle kaudu olla osa koguduse tööst.
Nad kogesid, et neid ei kaasatud koguduse töösse
ja nad olid tegevusetud.
Me ju teame - ka ilmalikus mõttes,
et koht, kus inimesed kogevad kõige enam õnnetunnet,
on nende töökoht.
Sellised inimesed kogevad,
et nad on vajalikud ja neid on vaja.
Kui nüüd töövõimeline inimene
on pikka aega ilma tööta,
võib üsna varsti olla tagajärjeks masendus, kurvameelsus
ja asjade nägemine negatiivse nurga alt.
Tahan lugeda Piiblist Matteuse 22:36-40.
Keegi tuli Jeesuse juurde ja küsis:
"Õpetaja, milline käsk Seaduses on suurim?"
Jeesus vastas talle: Armasta Issandat, oma Jumalat,
kogu oma südamega ja kogu oma hingega
ja kogu oma mõistusega!
See ongi suurim ja esimene käsk.
Teine on selle sarnane:
Armasta oma ligimest nagu iseennast!
Neis kahes käsus on koos kogu Seadus ja Prohvetid.”
Jumala plaan on armastus ja armastamine,
samas kui armastusel peavad olema piirid.
Armastus ei või olla ükskõikne.
Ka armastusel on piirid. See ei talu ükskõik, mida.
Armastus on ka kaitsev.
Nagu Piiblis on öeldud,
siis Jumal ka distsiplineerib meid oma armastuses,
juhtides meid selle läbi õigele teele.
Kes oma last armastab, see ka korrigeerib teda,
noomides teda, et juhendada teda õigele teele.
Jumala jaoks on väga tähtis,
et meie süda ja meeled saaksid terveks;
et meie hingehaavad saaksid terveks.
Jumal soovib armastuses meie eest hoolt kanda
ja kogudus on selleks hea koht.
Koguduses me näeme ja kogeme Jumala üleloomulikku väge.
Või vähemalt peaksime nägema ja kogema.
Jumalikku armastust, mis armastab.
Kes armastab, on Jumalast.
Kes ei armasta, ei tunne Jumalat.
Agape armastus on Püha Vaimu läbi valatud meie südametesse.
Roomlastele 5:5 ütleb nii.
Las ma küsida sinult midagi.
Kui Jeesus ütles: "Armasta oma ligimest kui iseennast!",
siis kes on sinu ligimene?
Ühes teises kohas räägib Jeesus loo mehest,
kes oli tee peal ja sattus röövlite kätte.
Röövlid röövisid ta riided,
võtsid ta vara ja peksid ta läbi.
Sama teed tuli ka üks preester.
Nähes maas lamajat, lahkus ta kiiresti
ja läks templisse palvetama.
Seejärel tuli leviit.
Temagi nägi maas lamavat meest,
aga ka tema ei teinud välja.
Kumbki neist ei hoolinud absoluutselt.
Mõlemad läksid templisse Jumalat teenima ja ülistama.
Seejärel tuli samaarlane.
Tema märkas ja tal oli kaastunne
selle kannatava inimese suhtes seal tee ääres.
Ta võttis kannatanu oma "Mersu" peale
ja viis ta hotelli,
öeldes neile: "Hoolitsege tema eest hästi.
Tasun tagasi tulles juurde, kui ettemakstud rahast ei piisa."
Me peame inimeste eest hoolt kandma.
Kui me ei hoolitse oma ligimese eest,
siis kes on üldse su ligemine?
Kes on su ligimene?
Minu ligimene on loomulikult minu abikaasa.
Ta on mulle siin maa peal kõige armasam inimene.
Ta on minu mees - Jumala kingitus mulle
ja ma tahan armastada teda nii heas kui halvas.
Tahan armastada ja austada teda lõpuni välja.
Ja loomulikult ka meie poeg.
Armastan Aamost väga.
Lisaks siis lapselaps, sugulased ja naabrid.
Inimesed, kellega ma kokku puutun.
Ma armastan neid kõiki.
Isegi neid, kes räägivad minust halba.
Jumal soovib, et armastaksin neid ja teeksin neile head.
Me peame sellega nõustuma.
Me peame tegema head ka neile,
kes soovivad või teevad meile halba.
Selline kurjus jäägu meist kaugele.
Me oleme Jumala lapsed ja tunneme Teda.
Saame Teda tundma aina rohkem ja rohkem.
Nii peab Püha Vaimu läbi sinusse valatud armastus
sinust ka välja voolama.
Kogu Jeesuse Kristuse võimas armastuse tegu
peab läbi sinu saama inimkonnale teatavaks.
Neile inimestele
ja ligimestele, kes on su lähedal.
Nad peavad nägema, et sa tõeliselt armastad ja hoolid.
Mitte: "Ah, minu mees on selline ja selline!"
Mitte mingil juhul!
Loomulikult me teame, milline me abikaasa on.
Sellest hoolimata peame me alati ja kõiges
teda austama ja armastama.
Ikka uuesti ja uuesti ja uuesti.
Muidu jääd sa istuma.
Jääd alati klassi kordama.
Aga Jumal tahab sind edasi viia ja kasvatada.
Tema arm kasvatab meid.
Aga meie peame ka oma osa tegema.
Kõik ei ole nagu tasuta õhtusöök. Kindlasti mitte.
Apostel Paulus ütleb 1. Korintlastele 13:1-2:
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus.
Ja kui mul oleks prohvetianne ja ma teaksin kõiki saladusi
ja ma tunnetaksin kõike
ja kui mul oleks kogu usk, nii et ma võiksin mägesid teisale tõsta,
aga mul ei oleks armastust,
siis poleks minust ühtigi."
Mõelda vaid, et seda ütleb apostel Paulus,
kes kiusas varem kristlasi taga ja saatis neid vangi.
Tänapäevalgi pannakse kristlasi vangi ja hukatakse.
Ka tänapäeval kiustakse paljusid kristlasi taga.
Maailma meedia lihtsalt ei räägi sellest.
Aga siin ta ütleb: "Kui mul ei ole armastust."
See on just see jumalik agape armastus,
mis ei vaata sellele, milline inimene on.
Selles ei ole tunnet,
mis paneks emotisoonide põhjal otsustama,
keda tahame armastada ja keda mitte.
Või sind armastan rohkem, kui teist.
See ei ole nii mõeldud.
Jumala armastus ei ole selline.
Tõsi, meil tuleb mõista,
et Jumala jaoks on osad inimesed tähtamad kui teised
nii nagu su endagi elus.
Mõned inimesed on sulle tähtsamad, kui teised.
Inimeste puhul, kes kuuluvad sinu perre ja lähiringkonda
ja kelle seas lööb välja sinu inimlikkus,
just seal on vaja armastust.
Ikka uuesti ja uuesti
tuleb teha see otsus: "Ma otsustan armastada."
Tahan käia lõpuni välja seda teed.
Lõppkokkuvõttes on see väga kasulik.
See on tõesti kasulik.
Jumal ise on öelnud,
et kui me armastame Teda ja armastame inimesi,
saame me tasu.
Kohe kindlasti.
See on uskmatute jaoks tohutuks tunnistuseks,
kui meil, kristlastel, on isekeskis armastus.
Armastus isekeskis.
Kas selleks peab tulema tagakius ja rasked ajad,
et leiaksime üksteist?
Et me ei kakleks ega oleks vihased,
ega erimeelel ja virisejad.
Kõik selline peab meist kaugele maha jääma.
See ei või olla Kristuse ihus.
Me peame ka ükstesit noomima.
Peame andma edasi Jumala võimast plaani.
Seda, et Jumal on armastus
ja Temas pole mingisugust pimedust.
Kui sinus on Tema Poja armastus
ja sinus pole mingisugust pimedust.
Peame olema kärmed alluma ja kuuletuma selleski loos.
Mitte alati pole kerge armastada.
Aga alati on küsimus, kas sa tahad?
See on sinu enda otsus sinu mõtetes.
Nende inimeste keskel,
kes räägivad teistest austavalt ja lugupidavalt,
on hea olla.
Ja siis on neid, kes räägivad negatiivselt
ja mürgitavad oma kodu, oma pesa.
Lõhuvad oma sõnade ja tegudega kõik selle, mis nad koos on ehitanud.
See ei ole Jumalast.
Meie vastutame.
Jumal ootab, et sina ja mina näitaksime üles armastust.
Annaksime inimestele andeks.
Nagu Stefanus kivirahe all hüüdis:
"Isa, anna neile andeks, sest nad ei tea, mida nad teevad!"
Meil peab olema samasugune suhtumine.
Jumal ütles Saulile prohvet Saamueli kaudu,
et sõnakuulelikkus on parem kui ohver.
Me kasvame sellesse,
et armastame inimest, kes iganes ta siis on.
Jumala Sõna ütleb, et me peame võitlema.
Selles asjas tuleb teinekord iseendaga võidelda,
et suudaks alati armastada.
Loomulikult ei lepi armastus patuga.
Kes teeb pattu, peab saama noomida.
Tänapäeva koguduses pole noomimine enam tavaline.
Inimesed saavad tigedaks ja lahkuvad.
Kuid me ei tohiks jätta oma koguduse kooskäimisi.
Peame ikka ja jälle minema kogudusse.
Ikka ja jälle.
See ühtsus, mis meil on, kui me kokku saame,
seal on Jeesus meie keskel.
Kui anname Talle vabaduse tegutseda meie keskel,
siis oh sa poiss!
Sageli tähendab see palvet, kus me räägime Jumalaga
ja kus Jumal räägib meiega ning avaldab meis oma mõju.
Ja kui Ta seda teeb,
peame alati ja igas asjas kiiresti tegutsema.
Mu elus oli mõnda aega tagasi olukord,
kus üks inimene tegi mulle üsna koletu teo.
Samas olen juba varasemalt otsustanud armastada
ja mitte lasta negatiivsetel mõtetel, ega kehakeelel ennast mõjutada,
sest Kristuse läbi oleme nagunii üle iga olukorra.
Möödus mõni nädal,
kui Püha Vaim ütles mulle:
"Saada talle raha! Saada talle raha!"
Uurisin ta kontonumbri välja ja kandsin ta arvele raha.
Mida see ütleb sellele teisele osapoolele?
Seda, et mida ta mulle on teinud, ei oma tähtsust.
Tahan sellest hoolimata olla Jumala poolt kasutatud
ja teha seda, mida Jumal mul käsib.
Lihtne olnuks öelda,
et ma kohe kindlasti ei saada seda raha.
Las see jääda.
Ei, ei, ei, ei!
Kui tahad olla Jumalale meelepärane
ja tahad kõiges olla Tema Sõna tegija
ja mitte ainult kuulja,
siis teed ruttu seda, mida Ta sulle ütleb.
Aamen.
Mässumeelsus on tõsine süütegu Jumala tahte vastu.
Mässumeelsus on viha Jumala vastu.
Võta teadmiseks, et vaesed inimesed on sageli mässumeelsed.
Meil on palju inimesi, kes saavad toiduabi
ja kuulevad seal Jumala Sõna.
Kui suur protsent nendest aga saab tõeliselt päästetud?
Või on seal mässumeelsust?
Ei taheta Jumala Sõna vastu võtta.
Tahetakse vaid toiduabi kätte saada.
Kui lühinägelikud.
Meie vaatame kaugemale - igaviku suunas, tulevikku.
Me ei vaata ainult seda ühte toiduportsu.
Mäletan seda aega, kui abiellusin Matsiga.
Meil pole kunagi olnud korralikku sissetulekut.
Kui meil polnud süüa, siis me paastusime.
Paastusime ja palvetasime ja tänasime Issandat.
Ja olime rõõmsad Temas.
Me ei hakanud süüdistama ega läinud abi paluma.
Oleme alati usaldanud, et Jumal hoolitseb meie eest.
Tema on meid loonud ja Ta suudab meie eest hoolt kanda.
Ta on tänase päevani meie eest hoolt kandnud.
Küll aga võin öelda,
et sellistes katsumustes ja raskustes meid lihvitakse.
Nurgad lihvitakse maha.
Jumal kasvatab meid,
et juurduksime aina sügavamale ja sügavamale Kristuses.
Peame alati olema vaimus õpetatavad.
Pea meeles, et ükski inimene pole halb inimene.
Pead need olukorrad oma südames lihtsalt ära võitma.
Palvetame veel lõpetuseks.
Jeesus Kristus, tänu Sulle, et tulid meile teed näitama.
Tulid näitama meile, inimkonnale,
kuidas peame armastama Jumalat ja üksteist.
Tänu Sulle, et meie identiteet on Sinus.
Aitäh Sulle armas Jumal,
et Sa annad meile meie patud alati andeks
ja päästad meid ära kurjast.
Me ülistame Sind Kristuses Jeesuses.
Aamen!
Kui sa veel ei tunne Issandat
või oled Tema teelt kõrvale läinud,
siis tule tagasi Ta juurde. Ta on hea karjane.
Temal on armastust. Ainult Kristuse ihus on armastust.
Täielikult heakskiitvat armastust.
Tule tagasi Jeesuse juurde ja palveta see palve:
Jeesus Kristus, tule minu südamesse elama.
Anna mulle mu patud andeks ja ole mu elu Issandaks.
Aamen!
Hakka lugema Uut Testamenti Jeesuse elust.
Nüü aga lähme piilume natuke, mis maailmas toimub,
kus olen saanud kuulutada Jumala Sõna
ja teenida eestpalvetajana.
Vaatame natuke, mis Aasias toimub.
Olen saanud kuulutada mitmekümnes riigis.
Elanud erinvates maades
ja teeninud Issandat rõõmuga.
Aamen. Kohtumiseni!
Tuleme Su armutrooni ette.
Tahame meelt parandada.
Palume andeks valetamised ja et oleme Sinult varastanud.
Aga nüüd tahan ma meelt parandada.
Palveta meie järel kogu oma südamest.
Pööra oma süda Jeesuse poole
ja ütle: "Taevane Isa,
ma kahetsen täna,
et olen valetanud ja varastanud Sinult.
Palun anna mulle andeks.
Mul on väga kahju oma ükskõiksuse ja mässumeelsuse pärast.
Anna mulle andeks ja muuda mind.
Las Jeesuse veri puhastada mind just nüüd.
Jeesuse püha veri,
puhasta mind valetamisest
ja Jumalalt varastamisest.
Ma käsin petjal ja valelikul vaimul
minust välja minna.
Jeesuse kõikvõimsal nimel just nüüd.
Tänan Sind Isa, et annad mulle andeks
ja puhastad mind ja vabastad mind Jeesuse nimel."
Ma kuulutan sulle andeksandmist valetamisest
ja Jumalalt varastamisest.
Ma kuulutan sulle, et su patud on andeks antud
Jeesuse Kristuse nimel ja Jeesuse Kristuse vere läbi.
Taastugu Püha Vaim sinu sees
ja saa tagasi oma autoriteet vaimumaailmas.
Jeesuse nimel taastugu sinus sinu üleloomulik võim ja postitsioon.
Taastugu see Jeesuse Kristus nimel.
Ja andku Issand sulle ilmutuse vaimu.
Andku Ta sulle vaimulikku nägemist Kristuses
ja kõiki ande, mis on Temas.
Andku Püha Vaim sulle väge tegemaks suuri tegusid
ja võimsaid imesid Jeesuse Kristuse nimel!
Halleluuja!
Külvi ja lõikuse seadus on leitav Õpetussõnades 11:24,
kus on öeldud: "Üks jagab välja, aga saab üha lisa,
teine hoiab varandust, ometi on puudus käes."
Jumala seatud külvamise ja lõikamise seadus
kehtib ka finantsvaldkonnas.
Tänan sind, kes sa soovid külvata TV7 kanali jaoks.
Saad seda teha helistades 900 1770 (kõne hind 10)
või tehes pangaülekande, leides me andmed www.tv7.ee
Aitäh sulle senise toetuse eest
ja tänu ka edasise koostöö eest.
Ole õnnistatud!
Tõlge: Kätlyn Nairismägi